Mugaldekoak (musika taldea)

Mugaldekoak Beran 2004an sortutako euskaraz abesten duen folk talde bat da, zuzenekoetan zein estudioko grabazioetan literatura eta musika uztartzen dituena. Gasteizko Edu Zelaieta idazlea eta Berako Beñardo Goietxe eta Raul García musikariak dira taldeko kideak. Hain zuzen, Zelaietaren izenburu bereko poema liburuko olerkiak musikatzeko sortu zen egitasmoa. Gerora, ibilbide propioa egin du taldeak, eta hiru disko kontzeptual argitaratu ditu orain artean: Biziago sentitzeak dakarren muga inguruan, «mugaz eta mugez» diharduena (2006an); Begiak lekuko, «begiradaz eta begiradez» (2012an); eta Galdemoduen trilogia, «galderaz baina batez ere galderez» (2017an).Itziar : «Mugako hirukoaren hirukoena», Berria, 2017-11-04.

 Diskografia 
 Biziago sentitzeak dakarren muga inguruan (2006, Gaztelupeko Hotsak)
 Begiak lekuko (2012, Gaztelupeko Hotsak)
 Galdemoduen trilogia (2017, Gaztelupeko Hotsak)

 Erreferentziak 

 Kanpo estekak 
 Webgune ofiziala
 www.hotsak.com

Kategoria:Euskal Herriko folk musika taldeak
Kategoria:2000ko hamarkadako musika taldeak
Kategoria:2010eko hamarkadako musika taldeak
Kategoria:Berako musika taldeak